**ANUNȚ DE RECRUTARE ȘI SELECȚIE PERSONAL**

**pentru 2 posturi Expert IT înființate în afara organigramei Ministerului Sănătății pentru desfășurarea activității în cadrul proiectului cod CHESSMEN nr. 101082419 – J.A. *Coordination and Harmonization of the Existing Systems against Shortage of Medicine - European Network* EU4H-2021-JA2-IBA (Coordonarea și armonizarea sistemelor existente pentru gestionarea discontinuităților în aprovizionarea cu medicamente – Rețeaua europeană)**

**1.Informații generale:** Ministerul Sănătății implementează proiectul *Coordination and Harmonization of the Existing Systems against Shortage of Medicine - European Network* (Coordonarea și armonizarea sistemelor existente pentru gestionarea discontinuităților în aprovizionarea cu medicamente – Rețeaua europeană) cod CHESSMEN nr. 101082419, inclus în cadrul *Acțiunii comune (JA) EU4H-2021-JA-06: Direct grants to Member States’ authorities: availability of medicines, shortages and security of supply under the 2021 Health Work Program*, în baza Acordului de finanțare (*Grant Agreement*) nr. 7807008 din 11 noiembrie 2022 încheiat, pe de-o parte, între *European Health and Digital Executive Agency (HADEA)* și, pe de altă parte*,* coordonatorul *Agenzia Italiana del Farmaco* (AIFA) și Ministerul Sănătății din România, în calitate de beneficiari.

**Obiectivul general** al proiectului este de a sprijini statele membre ale UE în punerea în aplicare a structurilor, măsurilor și instrumentelor adecvate pentru a aborda problema discontinuităților în aprovizionarea cu medicamente și în a asigura o mai bună disponibilitate a medicamentelor. În vederea atingerii acestui obiectiv, proiectul urmărește să întărească coordonarea, să sprijine rețelele existente și inițiativele active din domeniu (rețeaua SPOC din cadrul EMA, HMA Task Force etc.) și să consolideze cooperarea în:

* Identificarea cauzelor principale ale discontinuităților;
* Monitorizarea și raportarea discontinuităților, inclusiv o propunere de stabilire a unui set de date comun;
* Reducerea impactului discontinuităților asupra pacienților;
* Reducerea riscurilor de discontinuitate prin măsuri de prevenire.

**Obiectivele specifice** ale proiectului sunt:

* Stabilirea unei structuri de coordonare între experții statelor membre și autoritățile competente;
* Structurarea colectării și consolidarea analizei datelor și statisticilor relevante, inclusiv a cauzelor principale ale discontinuităților, dat fiind nivelul scăzut de informații integrate la nivel european;
* Sprijinirea dezvoltării unui model de concept IT armonizat pentru monitorizarea și gestionarea discontinuităților (inclusiv definirea unor standarde comune de raportare a datelor și monitorizare);
* Definirea de strategii pentru prevenirea și atenuarea discontinuităților, ținând cont de cauzele principale ale acestora;
* Identificarea, evaluarea și schimbul de bune practici a sistemelor de monitorizare a stocurilor și răspuns la discontinuități.

**2.Obiectul anunțului de recrutare și selecție:**

Ministerul Sănătății demarează procedura de recrutare și selecție a personalului angajat pe bază de contract individual de muncă, pe durată determinată de 12 luni, pentru ocuparea posturilor înființate în afara organigramei, în temeiul Ordinului ministrului sănătății nr. 3460/6.10.2023, pentru activitățile din cadrul Grupului de lucru 7 (WP7) „*Digital information exchange for monitoring and reporting medicine shortages*” și ale Grupului de lucru 8 (WP8) „*Reduce the likelihood of medicine shortages via preventive and mitigation strategies*” după cum urmează:

|  |  |  |  |
| --- | --- | --- | --- |
| **Denumire post** | **nr. ore/zi** | **zile** | **luni** |
| **Expert IT 1 – Business analyst** | **4** | **21** | **12** |
| **Expert IT 2 – Arhitect soluție/system**  | **4** | **21** | **12** |

**3. Atribuții/Responsabilități principale ale posturilor:**

**3.1 Expert IT 1 – Business analyst**

1. Identifică, gestionează, filtrează și agregă datele relevante dintr-un set de sisteme TIC; Extrage datele/informațiile din sistemele existente, precum baze de date, software-uri specializate sau alte surse de informații relevante pentru proiect; Gestionează și filtrează aceste date pentru a asigura calitatea și relevanța lor.
2. Manipulează, conectează, migrează și corelează date din diferite sisteme publice utilizând instrumente specifice, cu scopul de a oferi o imagine coerentă a situațiilor.
3. Generează rapoarte analitice și tablouri de bord; transformă datele în informații utile și ușor de înțeles pentru beneficiari cu scopul de a o oferi perspective relevante asupra datelor și a sprijini luarea deciziilor.
4. Utilizează tehnici de vizualizare a datelor pentru a prezenta informații în formatul de analiza de business.
5. Transpune cerințele rezultate din analiză într-o formă structurată pentru echipa de dezvoltare.
6. Colaborează constant cu Expertul IT arhitect soluție/system și asigură suport în înțelegerea și transpunerea cerințelor în funcționalități concrete.
7. Participă activ în etapa de analiză, realizare a caietelor de sarcini/specificații tehnice/ prezentări/ planuri de acțiune IT, etc., precum și în etapa de proiectare a soluției TIC.
8. Supune avizării managerului de proiect orice document elaborat în mod individual sau în echipă.
9. Întocmește documente de raportare a activității, a contribuției proprii și alte documente solicitate de managerul de proiect/echipa de implementare, după caz.
10. Îndeplinește orice alte atribuții suplimentare a căror necesitate survine pe perioada derulării contractului de muncă, în strictă dependență de domeniul de competență, la solicitarea managerului de proiect.
11. Răspunde de confidențialitatea datelor la care are acces.

**3.2. Expert IT 2 – Arhitect soluție/system**

1. Transpune solicitările specifice ale utilizatorilor în limbaj de sistem TIC, identifică soluțiile optime de implementare.
2. Definește arhitectura și designul soluției propuse.
3. Cercetează si evaluează soluții tehnice open sourse, recomandând cele mai eficiente și mai adecvate soluții pentru proiectarea și dezvoltarea sistemului.
4. Documentarea și păstrarea informațiilor și/sau modelelor ale arhitecturii de sistem și ale structurilor de date, precum și actualizarea și modificarea acestor informații pe parcursul derulării activității.
5. Evaluează costurile privind dezvoltarea soluției TIC, evaluează bugetul și resursele disponibile și propune soluțiile fezabile din punct de vedere financiar.
6. Se asigură de compatibilitatea dintre arhitectura soluției propuse și alte sisteme/aplicații IT existente.
7. Folosește cunoștințe de modelare de date și realizare a diagramelor de activități ce descriu noi procese și fluxuri de date pentru a determina cerințe de dezvolare.
8. Transpune cerințele rezultate din analiză într-o formă structurată pentru echipa de dezvoltare în vederea implementării ulterioare a soluției agreate.
9. Colaborează constant cu Expertul IT Business analyst.
10. Participă activ în etapa de analiză, realizare a caietelor de sarcini/specificații tehnice/ prezentări/ planuri de acțiune IT, proiectare a soluției IT etc.
11. Supune avizării managerului de proiect orice document elaborat în mod individual sau în echipă.
12. Întocmește documente de raportare a activității, a contribuției proprii și alte documente solicitate de managerul de proiect/echipa de implementare, după caz.
13. Îndeplinește orice alte atribuții suplimentare a căror necesitate survine pe perioada derulării contractului de muncă, în strictă dependență de domeniul de competență, la solicitarea managerului de proiect.
14. Răspunde de confidențialitatea datelor la care are acces.

**4. Condițiile generale și specifice de participare la recrutare și selecție:**

**4.1 Condiții generale:**

a) cetățenie română/cetățenie a altor state membre ale Uniunii Europene sau a statelor aparținând Spațiului Economic European și domiciliul în România;

b) cunoașterea limbii române, scris și vorbit;

c) vârsta minimă de angajare reglementată de prevederile legale;

d) capacitate de exercițiu deplină;

e) stare de sănătate corespunzătoare postului, atestată pe baza adeverinței medicale eliberate de medicul de familie sau de unitățile sanitare abilitate;

f) îndeplinirea condițiilor de studii prevăzute în anunțul selecției;

g) îndeplinirea condițiilor de vechime/experiență în domeniul de activitate menționat în anunț;

h) nu a fost condamnat/(ă) definitiv pentru săvârșirea unei infracțiuni contra umanității, contra statului ori contra autorității, de serviciu sau în legătură cu serviciul, care împiedică înfăptuirea justiției, de fals ori a unor fapte de corupție sau a unei infracțiuni săvârșite cu intenție, care l-ar face incompatibil cu exercitarea funcției, cu excepția situației în care a intervenit reabilitarea;

i) acordul cu privire la prelucrarea datelor cu caracter personal, în scopul pentru care au fost colectate

**4.2 Condiții specifice:**

1. **Expert IT 1 – Business analyst** în cadrul WP8 „*Reduce the likelihood of medicine shortages via preventive and mitigation strategies”* :

|  |  |
| --- | --- |
| Educație | - Pregătirea de specialitate: studii superioare de lungă durată absolvite cu diplomă de licență sau echivalentă în: * domeniul fundamental Matematică și științe ale naturii, ramura de știință matematică, domeniul de licență Matematică, specializarea Matematică informatică/ ramura de știință Informatică, domeniul de licență Informatică, specializarea informatică sau informatică aplicată; sau
* domeniul fundamental Științe inginerești, ramura de știință Ingineria sistemelor, calculatoare și tehnologia informației, domeniul de licență Calculatoare și tehnologia informației – toate specializările sau Ingineria sistemelor– toate specializările; sau
* domeniul fundamental Științe sociale, ramura de știință Științe economice, domeniul de licență Cibernetică, statistică și informatică economică - toate specializările.

- Perfecționări (specializări):• pregătirea postuniversitară se va puncta suplimentar. |
| Vechime în specialitate | Minim 3 ani experiență profesională în instituții publice sau în entități din sectorul privat în activități/ proiecte din domeniul IT&C .Experiența profesională în proiecte din domeniul sănătății - se va puncta suplimentar.Experiența profesională în implementarea proiectelor finanțate prin fonduri europene nerambursabile/alte fonduri nerambursabile, pe o poziție de expert/consultant – se va puncta suplimentar. |
| Cunoștințe | Cunoștințele în implementarea de proiecte în domeniul sănătății din perspectiva circuitelor informaționale și managementului informației, inclusiv legislație, structuri instituționale, sisteme implementate și conținut informațional, dovedită prin participarea la proiecte de profil în domeniul sănătății - se va puncta suplimentar  |
| Limbi străine | engleză (citit, scris, vorbit) – nivel mediu |
| Comunicare | aptitudini de comunicare în public și cu actorii implicați din domeniul sănătății, dovedită prin experiența profesională; |
| IT&C | Cunoștințe avansate în cât mai multe tehnologii, precum: MySQL, SQL, XML, MongoDB, Node.js, Xcode, PHP - nivel avansat, jQuery, Symfony2, Laravel, Pascal, FoxPro, HTML, PHP, C, C++, C#, Iverilog, Java dovedite cu diplome de absolvire a unor cursuri de profil și CV.  |
| alte aptitudini | capacitatea de a colabora în condiții optime cu alți experți tehnici;capacitatea de a efectua analize statistice; |

2. **Expert IT 2 –** **Arhitect soluție/system** în cadrul WP 7 „*Digital information exchange for monitoring and reporting medicine shortages*”:

|  |  |
| --- | --- |
| Educație | - Pregătirea de specialitate: studii superioare de lungă durată absolvite cu diplomă de licență sau echivalentă în: * domeniul fundamental Matematică și științe ale naturii, ramura de știință matematică, domeniul de licență Matematică, specializarea Matematică informatică/ ramura de știință Informatică, domeniul de licență Informatică, specializarea informatică sau informatică aplicată; sau
* domeniul fundamental Științe inginerești, ramura de știință Ingineria sistemelor, calculatoare și tehnologia informației, domeniul de licență Calculatoare și tehnologia informației – toate specializările sau Ingineria sistemelor– toate specializările; sau
* domeniul fundamental Științe sociale, ramura de știință Științe economice, domeniul de licență Cibernetică, statistică și informatică economică - toate specializările.

- Perfecționări (specializări):• pregătirea postuniversitară se va puncta suplimentar. |
| Vechime în specialitate | Minim 3 ani experiență profesională în instituții publice sau în entități din sectorul privat în activități/ proiecte din domeniul IT&C .Experiența profesională în proiecte din domeniul sănătății - se va puncta suplimentar.Experiența profesională în implementarea proiectelor finanțate prin fonduri europene nerambursabile/alte fonduri nerambursabile, pe o poziție de expert/consultant – se va puncta suplimentar. |
| Cunoștințe | Cunoștințele în implementarea de proiecte în domeniul sănătății din perspectiva circuitelor informaționale și managementului informației, inclusiv legislație, structuri instituționale, sisteme implementate și conținut informațional, dovedită prin participarea la proiecte de profil în domeniul sănătății - se va puncta suplimentar  |
| Limbi străine | engleză (citit, scris, vorbit) – nivel mediu |
| Comunicare | aptitudini de comunicare în public și cu actorii implicați din domeniul sănătății, dovedită prin experiența profesională; |
| IT&C | Cunoștințe avansate în cât mai multe tehnologii, precum: MySQL, SQL, XML, MongoDB, Node.js, Xcode, PHP - nivel avansat, jQuery, Symfony2, Laravel, Pascal, FoxPro, HTML, PHP, C, C++, C#, Iverilog, Java dovedite cu diplome de absolvire a unor cursuri de profil și CV.  |
| alte aptitudini | capacitatea de a colabora în condiții optime cu alți experți tehnici;capacitatea de a efectua analize statistice; |

**5.** **Modalitatea de recrutare și selecție:**

Recrutarea și selecția experților se realizează în două etape succesive, după cum urmează:

Etapa 1 – verificarea eligibilității și evaluarea dosarelor depuse de către candidați

Etapa 2 – interviul candidaților declarați admiși după analizarea dosarelor

Rezultatele obținute de candidați după fiecare etapă se afișează/publică la sediul Ministerului Sănătății și pe site-ul instituției, conform calendarului procedurii. Candidații pot formula contestații cu privire la rezultatele obținute în fiecare etapă în termen de 24 ore de la afișarea/publicarea acestora.

**6. Documente necesare pentru înscrierea în procesul de recrutare și selecție:**

a) cerere de înscriere, conform modelului prevăzut la Anexa nr. 1;

b) copia actului de identitate sau orice alt document care atestă identitatea, potrivit legii, aflată în termen de valabilitate;

c) copia certificatului de căsătorie sau a altui document prin care s-a realizat schimbarea de nume, după caz;

d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condițiilor specifice ale postului solicitate de autoritatea sau instituția publică;

e) documente justificative care atestă vechimea în specialitatea studiilor și/sau în muncă, respectiv care să ateste experiență profesională specifică necesară pentru ocuparea postului (ex. adeverințe privind vechimea în muncă și în specialitatea studiilor, contracte de muncă însoțite de fișe de post, carnet de muncă valabil până la 01.01.2011, acte administrative de numire în echipele de implementare/management în cadrul unor proiecte, certificate de competentă lingvistică, etc...);

f) certificat de cazier judiciar sau, după caz, extrasul de pe cazierul judiciar sau o declarație pe propria răspundere privind antecedentele penale;

Candidatul declarat admis la selecția dosarelor și care nu a solicitat expres la înscriere preluarea informațiilor privind antecedentele penale direct de la autoritatea sau instituția publică competentă cu eliberarea certificatelor de cazier judiciar are obligația de a completa dosarul de concurs cu originalul documentului prevăzut la lit. f), anterior datei de susținere a probei scrise și/sau probei practice. În situația în care candidatul solicită expres în formularul de înscriere preluarea informațiilor direct de la autoritatea sau instituția publică competentă cu eliberarea certificatelor de cazier judiciar, extrasul de pe cazierul judiciar se solicită de către autoritatea sau instituția publică organizatoare a concursului, cu acordul persoanei verificate, potrivit legii.

g) adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării procedurii de recrutare și selecție;

h) declarație pe proprie răspundere că nu a fost lucrător al Securității sau colaborator al acesteia, în condițiile prevăzute de legislația specifică, conform modelului prevăzut în anexe;

i) declarație de disponibilitate privind timpul alocat pentru desfășurarea activității în cadrul proiectului conform Anexei nr.2;

j) certificatul de integritate comportamentală din care să reiasă că nu s-au comis infracțiuni prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru candidații înscriși pentru posturi care presupun contactul direct cu copii, persoane în vârstă, persoane cu dizabilități sau alte categorii de persoane vulnerabile ori care presupun examinarea fizică sau evaluarea psihologică a unei persoane; Certificatul de integritate comportamentală poate fi solicitat și de către instituția publică organizatoare a concursului, cu acordul persoanei verificate, potrivit legii. – nu este cazul.

k) declarație privind acordul pentru prelucrarea datelor cu caracter personal conform Anexei nr.3;

l) curriculum vitae, model comun european, datat și semnat pe fiecare pagină, în format Europass, în care să se menționeze proiectul și postul vizat de candidat, cu indicarea link-urilor la care pot fi accesate eventualele studii, rapoarte, articole publicate de către candidat, editura, anul publicării și numele cărților/broșurilor publicate de candidat (CV-ul conține obligatoriu date de contact valide: adresa de e-mail și număr de telefon mobil).

m) împuternicire pentru depunerea documentelor în numele candidatului și declarație pe proprie răspundere a împuternicitului conform Anexei nr.4 - dacă este cazul;

n) OPIS al documentelor care constituie dosarul de recrutare și selecție, cu indicarea numerelor de pagini ale fiecărui document conform Anexei nr.5;

1. Certificarea tuturor copiilor se va efectua prin confruntare cu originalul a documentelor de către secretarul comisiei, prin aplicarea ștampilei conform cu originalul pe documentele depuse în copie, în cazul depunerii în format hârtie.
2. Lipsa documentelor, neconcordanța între informațiile din dosar și documentele solicitate candidaților, depunerea unor documente care nu pot fi certificate, depunerea acestora la altă adresă decât cea indicată în anunț sau după termenul limită precizat în anunț, atrag automat excluderea/respingerea dosarului candidatului.
3. Dosarul de recrutare și selecție se va depune până la data menționată în calendarul procedurii de recrutare și selecție, la sediul Ministerul Sănătății din str. Cristian Popișteanu nr.1-3 Sector 1, București, la secretarul Comisiei de recrutare și selecție, conform programării.
4. Anterior depunerii dosarului, **fiecare candidat sau persoană împuternicită** de candidat în acest sens, conform Anexei 3, **va stabili împreună cu secretarul Comisiei, telefonic/e-mail, la numărul de tel: 0724030295 sau adresele de e-mail** **adrian.dumitru@ms.ro** **și** **cristina.zaharia@ms.ro****, data și ora la care va fi preluat candidatul/persoana împuternicită de către secretarul Comisiei, în vederea înregistrării dosarului de recrutare și selecție**. În situația în care dosarul este depus de către persoana împuternicită, aceasta va prezenta secretarului Comisiei actul său de identitate sau orice alt document care atestă identitatea, potrivit legii, după caz.

7. **Calendarul procedurii de recrutare și selecție**

|  |  |  |  |
| --- | --- | --- | --- |
| **Nr. Crt.** | **Etapa** | **Data/perioada** | **Locul desfășurării** |
| 1. | Afișare anunț de recrutare și selecție personal pe site-ul MS și la avizierul de la sediul Ministerului Sănătății | 1 noiembrie 2023 | Sediul MS, Cristian Popișteanu, nr.1-3, Sector 1, <https://ms.ro/ro/minister/cariera/>  |
| 2. | Dată limită depunerea dosarelor candidaților  |  14 noiembrie 2023 | Sediul MS, Cristian Popișteanu, nr.1-3, Sector 1 |
| 3. | Evaluarea și selecția dosarelor |  15-17 noiembrie 2023 | Sediul MS, Cristian Popișteanu, nr.1-3, Sector 1 |
| 4. | Afișarea/publicarea pe site-ul și la avizierul de la sediul Ministerului Sănătății a rezultatelor evaluării și selecției dosarelor | 17 noiembrie 2023, ora 14.00 | Sediul MS, Cristian Popișteanu, nr.1-3, Sector 1, <https://ms.ro/ro/minister/cariera/>  |
| 5. | Depunerea contestațiilor la etapa de evaluare și selecție dosare | 20 noiembrie 2023, ora 14.00 | Sediul MS, Cristian Popișteanu, nr.1-3, Sector 1 |
| 6. | Soluționarea contestațiilor și afișarea/publicarea pe site-ul și la avizierul de la sediul Ministerului Sănătății a rezultatelor soluționării contestațiilor | 21 noiembrie 2023 | Sediul MS, Cristian Popișteanu, nr.1-3, Sector 1, <https://ms.ro/ro/minister/cariera/>  |
| 7. | Desfășurarea interviului | 22-24 noiembrie 2023 | Sediul MS, Cristian Popișteanu, nr.1-3, Sector 1 sau utilizând platforma webex/zoom, în funcție de opțiunea comisiei, ce se va transmite pe e-mail candidaților, ulterior afișării/publicării pe site-ul MS a rezultatelor evaluării și selecției dosarelor sau a rezultatelor soluționării contestației, după caz |
| 8. | Afișarea/publicarea pe site-ul și la avizierul de la sediul Ministerului Sănătății a rezultatelor interviului | 27 noiembrie 2023, ora 12.00 | Sediul MS, Cristian Popișteanu, nr.1-3, Sector 1, <https://ms.ro/ro/minister/cariera/>  |
| 9. | Depunerea contestațiilor cu privire la rezultatele interviului | 28 noiembrie 2023, ora 12.00 | Sediul MS, Cristian Popișteanu, nr.1-3, Sector 1 |
| 10. | Soluționarea contestațiilor și afișarea/publicarea pe site-ul și la avizierul de la sediul Ministerului Sănătății a rezultatelor soluționării contestațiilor | 28 noiembrie 2023 | Sediul MS, Cristian Popișteanu, nr.1-3, Sector 1, <https://ms.ro/ro/minister/cariera/>  |
| 11. | Afișarea/publicarea pe site-ul și la avizierul de la sediul Ministerului Sănătății a rezultatelor procedurii de recrutare și selecție | 29 noiembrie 2023 | Sediul MS, Cristian Popișteanu, nr.1-3, Sector 1, <https://ms.ro/ro/minister/cariera/>  |